מכבי נתניה ביקשה מההתאחדות לכדורגל: אשרו לנו את בלומפילד כאצטדיון הביתי בעונה הבאה. הסיבה לבקשה: בניגוד לתחזיות, האצטדיון החדש בנתניה יהיה מוכן רק בסוף מרץ 2009 והקבוצה אינה מתנגדת להריסת הקופסא כמתוכנן בסיום העונה הנוכחית.
יאלצו לארגן הסעות לאוהדים (אתר ספורט 5) בקבוצה כועסים על ראש העיר מרים פיירברג, שלא עוזרת במציאת פתרון, ומעריכים כי הנזק הכספי הצפוי יהיה כ-1.5 מיליון שקל, 600 אלף שקל מתוכם דמי שימוש בבלומפילד. במקביל, נתניה תצטרך גם לארגן הסעות לאוהדיה. הצד החיובי הוא שבמשחקים נגד הגדולות האצטדיון יהיה מלא וההכנסה תגדל. ההערכה היא כי ההתאחדות לא תאשר למכבי נתניה את הבקשה, אלא אם כן אחת התל אביביות שמארחות בבלומפילד תרד ליגה, אבל גם זה לא יבטיח את אישור בלומפילד. הסיבות לכך הן שזכייני השידור ומועצת ההימורים יתנגדו למהלך ושעלולה להיווצר בעיה בסיבוב השלישי, כאשר יותר מדי קבוצות יצטרכו לשחק בבלומפילד באותו מחזור. גורם בהתאחדות אמר לאתר ספורט 5: "נתניה בבלומפילד זה נראה בעייתי, זה עלול לגרום לסלט".לגבי גביע אופ"א, אם וכאשר תעפיל אליו הקבוצה, לא תהיה לנתניה בעיה לארח את משחקיה הביתיים בבלומפילד, לאחר שבשנה שעברה נדדה לקרית אליעזר.